CELEX: 32017R1085
Language: hu
Date: 2017-06-19 00:00:00
Title: A Bizottság (EU) 2017/1085 végrehajtási rendelete (2017. június 19.) a cukorágazatra vonatkozó egyes közösségi vámkontingensek megnyitásáról és kezeléséről szóló 891/2009/EK rendelet módosításáról

20.6.2017   
            
            
               HU
            
            
               Az Európai Unió Hivatalos Lapja
            
            
               L 156/19
            
         A BIZOTTSÁG (EU) 2017/1085 VÉGREHAJTÁSI RENDELETE
   (2017. június 19.)
   a cukorágazatra vonatkozó egyes közösségi vámkontingensek megnyitásáról és kezeléséről szóló 891/2009/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikkére,
   mivel:
   
               (1)
            
            
               Az Európai Unió és a Brazil Szövetségi Köztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosításáról szóló, levélváltás formájában létrejött megállapodást (2) (a továbbiakban: a megállapodás) 2016. november 25-én írták alá. A megállapodás Európai Unió nevében történő aláírását az (EU) 2016/1995 tanácsi határozat (3), a megkötését az (EU) 2017/730 tanácsi határozat (4) hagyta jóvá.
            
         
               (2)
            
            
               A megállapodás értelmében az Európai Unió 78 000 tonnával növeli Brazília „Finomításra szánt nádcukor” termékre vonatkozó jelenlegi uniós vámkontingensét (vámtarifaszám: 1701 13 10 és 1701 14 10) a jelenlegi, 98 EUR/tonna (kontingensen belüli mennyiségre vonatkozó) vámtétel fenntartása mellett, és 36 000 tonnával növeli a „Finomításra szánt nádcukor” termékre vonatkozó (vámtarifaszám: 1701 13 10 és 1701 14 10) „erga omnes” uniós vámkontingenst, szintén a jelenlegi, 98 EUR/tonna (kontingensen belüli mennyiségre vonatkozó) vámtétel fenntartása mellett.
            
         
               (3)
            
            
               Az uniós vámkontingensen belül a Brazíliának megítélt 78 000 tonnányi vámkontingens kapcsán az Európai Unió autonóm módon alkalmazza az említett volumen rendelkezésre állásának első hat évében a legfeljebb 11 EUR/tonna vámtételt, majd a hetedik évben a legfeljebb 54 EUR/tonna vámtételt.
            
         
               (4)
            
            
               A Bizottság 891/2009/EK rendelete (5) a cukorágazatra vonatkozó vámkontingensek megnyitásáról és kezeléséről rendelkezik, így vonatkozik a Brazíliának megítélt és az „erga omnes” kontingensekre is. A megállapodásban a cukor tekintetében meghatározott vámkontingensek végrehajtása érdekében a rendeletet ezért módosítani szükséges.
            
         
               (5)
            
            
               Indokolt úgy rendelkezni, hogy a javasolt módosítások a megállapodás hatálybalépésének napjától legyenek alkalmazandók.
            
         
               (6)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
         ELFOGADTA EZT A RENDELETET:
   1. cikk
   A 891/2009/EK rendelet e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet a megállapodás hatálybalépésétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. június 19-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      (2)  Megállapodás levélváltás formájában az Európai Unió és a Brazil Szövetségi Köztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosításáról (HL L 108., 2017.4.26., 3. o.).
   
      (3)  A Tanács (EU) 2016/1995 határozata (2016. november 11.) az Európai Unió és a Brazil Szövetségi Köztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosításáról szóló, levélváltás formájában létrejött megállapodásnak az Európai Unió nevében történő aláírásáról (HL L 308., 2016.11.16., 1. o.).
   
      (4)  A Tanács (EU) 2017/730 határozata (2017. április 25.) az Európai Unió és a Brazil Szövetségi Köztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosításáról szóló, levélváltás formájában létrejött megállapodás megkötéséről (HL L 108., 2017.4.26., 1. o.).
   
      (5)  A Bizottság 891/2009/EK rendelete (2009. szeptember 25.) a cukorágazatra vonatkozó egyes közösségi vámkontingensek megnyitásáról és kezeléséről (HL L 254., 2009.9.26., 82. o.).
   
      MELLÉKLET
      A 891/2009/EK rendelet I. mellékletében az „I. rész: CXL engedményes cukor” szövegének helyébe az alábbi szöveg lép:
      
         
            „I. rész: CXL engedményes cukor
         
         
                     Harmadik ország
                  
                  
                     Tételszám
                  
                  
                     KN-kód
                  
                  
                     Mennyiség (tonna)
                  
                  
                     A kontingensen belüli mennyiségre vonatkozó vámtarifa (EUR/tonna)
                  
               
                     Ausztrália
                  
                  
                     09.4317
                  
                  
                     1701 13 10  és 1701 14 10 
                  
                  
                     9 925 
                  
                  
                     98
                  
               
                     Kuba
                  
                  
                     09.4319
                  
                  
                     1701 13 10  és 1701 14 10 
                  
                  
                     68 969 
                  
                  
                     98
                  
               
                     Bármely harmadik ország
                  
                  
                     09.4320
                  
                  
                     1701 13 10  és 1701 14 10 
                  
                  
                     289 977  (1)
                     
                  
                  
                     98
                  
               
                     India
                  
                  
                     09.4321
                  
                  
                     1701 
                  
                  
                     10 000 
                  
                  
                     0
                  
               
            
         
                     Harmadik ország
                  
                  
                     Tételszám
                  
                  
                     KN-kód
                  
                  
                     Gazdasági évek
                  
                  
                     Mennyiség (tonna)
                  
                  
                     A kontingensen belüli mennyiségre vonatkozó vámtarifa (EUR/tonna)
                  
               
                     Brazília
                  
                  
                     09.4318
                  
                  
                     1701 13 10  és 1701 14 10 
                  
                  
                     2016/2017-től 2023/2024-ig
                  
                  
                     334 054 
                  
                  
                     98
                  
               
                     09.4318
                  
                  
                     1701 13 10  és 1701 14 10 
                  
                  
                     2024/2025-től
                     kezdve
                  
                  
                     412 054 
                  
                  
                     98
                  
               
                     09.4329
                  
                  
                     1701 13 10  és 1701 14 10 
                  
                  
                     2016/2017
                  
                  
                     19 500 
                  
                  
                     11
                  
               
                     2017/2018
                  
                  
                     78 000 
                  
                  
                     11
                  
               
                     2018/2019
                  
                  
                     78 000 
                  
                  
                     11
                  
               
                     2019/2020
                  
                  
                     78 000 
                  
                  
                     11
                  
               
                     2020/2021
                  
                  
                     78 000 
                  
                  
                     11
                  
               
                     2021/2022
                  
                  
                     78 000 
                  
                  
                     11
                  
               
                     2022/2023
                  
                  
                     58 500 
                  
                  
                     11
                  
               
                     09.4330
                  
                  
                     1701 13 10  és 1701 14 10 
                  
                  
                     2022/2023
                  
                  
                     19 500 
                  
                  
                     54
                  
               
                     2023/2024
                  
                  
                     58 500 
                  
                  
                     54”
                  
               
      
         (1)  A 2016/2017-es gazdasági évben a mennyiség 262 977 tonna.